laion/Wikipedia-Exotic huggingface dataset:
זה התחיל בנאפולי

זה התחיל בנאפולי (באנגלית: It Started in Naples) הוא סרט קולנוע אמריקאי מסוגת קומדיה רומנטית משנת 1960 בבימויו של מלוויל שייבלסון, עם סופיה לורן, קלארק גייבל, ויטוריו דה סיקה והילד השחקן קרלו אנג'לוטי ("מריאטו") בתפקידים הראשיים. זה הסרט האחרון של קלארק גייבל שיצא לאקרנים עוד בחייו. סרטו האחרון, יוצאי הדופן, הוקרן לאחר מותו. הסרט צולם ברובו בקפרי ומקצתו בנאפולי. הסרט מתאר קשר רומנטי בין עורך דין אמריקאי מבוגר ומבוסס ואישה איטלקית צעירה המתפרנסת מהופעות במועדונים. גייבל היה אז בן 59 ולורן בת 26. הסרט היה מועמד לפרס אוסקר לעיצוב ההפקה הטוב ביותר. סופיה לורן הייתה מועמדת לפרס גלובוס הזהב לשחקנית המשנה הטובה ביותר - סרט קולנוע. הסרט היה מועמד לפרס גלובוס הזהב לסרט הטוב ביותר - קומדיה או מוזיקלי. סופיה לורן שרה ורוקדת שני שירים שהפכו ללהיטים - "אתה רוצה להיות אמריקאי" (Tu Vuò Fà L'Americano) ו"קארינה". מייקל המילטון (קלארק גייבל), עורך דין מפילדלפיה, מגיע לנפולי כדי להיפגש עם עורך הדין האיטלקי מריו ויטלה (ויטוריו דה סיקה) כדי לסדר את ענייני רכושו של אחיו המנוח ג'וזף. ויטאלה מגלה לו שלאחיו הייתה מאהבת איטלקייה ונולד להם בן, ננדו (קרלו אנג'לוטי), שמתגורר אצל דודותי לוצ'יה (סופיה לורן) בקפרי. ג'וזף ואהובתו האיטלקייה נספו בתאונה בים ולוצ'יה "אימצה" את ננדו. מייקל מגיע לקפרי ונפגש עם לוצ'יה וננדו. לוצ'יה מתפרנסת כזמרת ורקדנית במועדון לילה וננדו מסתובב יחף ברחובות, מוכר פרחים ותמונות של לוצ'יה עד שתיים לאחר חצות. מייקל מחליט לאמץ את ננדו ולהביאו לארצות הברית לפני שייצא לתרבות רעה. בפילדלפיה מחכה לו ארוסתו שעימה הוא היה צריך להתחתן. הוא דוחה את חזרתו ולאחר מריבות טלפוניות הוא מבטל את תוכניתו להתחתן. בינתיים מתחילים יחסים בין מייקל וסופיה למרות ההבדלים הגדולים ביניהם מבחינת גיל, השכלה וראיית עולם. הם מטיילים באתרי התיירות של האי כמו "המערה הכחולה" ונהנים מכל רגע. לוצ'יה מסרבת להיפרד מננדו ומייקל מנהל נגדה משפט שבו מייצג אותו ויטלה. ויטלה משנה את דעתו. נושא נאום באיטלקית ואחר כך באנגלית על חשיבות הישארותו של ננדו באיטליה. השופט פוסק לטובת לוצ'יה ומייקל מתכונן לעזוב. לוצ'יה מגיעה למסקנה שייתכן שלננדו יהיה יותר טוב בארצות הברית ומחליטה לוותר. מייקל וננדו מגיעים לנאפולי ועומדים לעלות על רכבת לרומא מייקל רואה שננדו עצוב, מבין לליבו, נותן לו כסף ושולח אותו לקפרי. כשהרכבת מתחילה לנסוע הוא מתעשת, יורד ממנה במהירות ומגיע לקפרי לחבק את לוצ'יה לשמחתו של ננדו. "זה התחיל בנאפולי", במסד הנתונים הקולנועיים IMDb (באנגלית) "זה התחיל בנאפולי", באתר נטפליקס "זה התחיל בנאפולי", באתר AllMovie (באנגלית) "זה התחיל בנאפולי", באתר Rotten Tomatoes (באנגלית) "זה התחיל בנאפולי", במסד הנתונים הקולנועיים KinoPoisk (ברוסית) קדימון לזה התחיל בנאפולי, באתר יוטיוב סופיה לורן - אתה רוצה להיות אמריקאי, באתר יוטיוב סופיה לורן - קארינה, באתר יוטיוב
ב.מ.וו Ε60

ב.מ.וו Ε60 (בגרמנית: BMW E60) היא מכונית סלון בגודל בינוני שיוצרה על ידי יצרן הרכב הגרמני BMW בין השנים 2003–2010, דור חמישי מסדרה ב.מ.וו סדרה 5 אשר יוצרה בגרמניה וסין. בסין יוצר דגם "ב.מ.וו Ε60" באמצעות "BMW Brilliance" (אנ') (שם מלא: "BMW Brilliance Automotive Ltd"). בנוסף, דגמי "ב.מ.וו Ε60" הורכבו במצרים, מלזיה, תאילנד ורוסיה. במקביל לייצור דגם 4 דלתות סדאן "ב.מ.וו Ε60", יוצר דגם BMW E61 בגרסת מכונית סטיישן 5 דלתות. בין השנים 2003–2009 יוצרו 1,094,444 יחידות. 4 דלתות סדאן. מנוע קדמי. סוגי מנוע: מנועי בנזין, מנועי טורבו-דיזל. סוגי הנעות: הנעה אחורית 4x2, הנעה כפולה 4x4. בשנת 2007 עבר דגם "ב.מ.וו Ε60" מתיחת פנים. הדגם בשירות במשטרת דובאי כניידת משטרה. "520i". "523i". "525i". "526i". "530i". "531i". "540i". "545i". "550i". "M5". "520d". "525d". "530d". "535d". "ב.מ.וו Ε60" "ב.מ.וו Ε60" "ב.מ.וו Ε60" "ב.מ.וו Ε60" "ב.מ.וו Ε60" דגם "528i", שנת 2008 "ב.מ.וו Ε60" דגם "535d M Sport", שנת 2006 "ב.מ.וו Ε60" דגם "M5" "ב.מ.וו Ε60", שנת 2006 - מבט לתא הנהג ולוח מחוונים BMW ב.מ.וו M6 מדיה וקבצים בנושא ב.מ.וו Ε60 בוויקישיתוף ב.מ.וו Ε60, סרטון באתר יוטיוב ב.מ.וו Ε60, סרטון באתר יוטיוב ב.מ.וו Ε60, סרטון באתר יוטיוב עיצוב "ב.מ.וו Ε60" cardesignnews.com/cars/iconic-bmw-designs-m5-e60 "ב.מ.וו סדרה 5" - עיצוב bmwblog.com/2014/11/09/e60-bmw-5-series-design "ב.מ.וו Ε60" bmwblog.com/2014/11/09/e60-bmw-5-series-design-ahead-time ב.מ.וו במצרים archive.is/20091027223635 מפעל ב.מ.וו Bavarian Auto web.archive.org/web/20100822185507 "ב.מ.וו Ε60" במלזיה autoworld.com.my/news/2010/12/14 ב.מ.וו ברוסיה web.archive.org/web/20030608051801 דגמי 523i, 525i, 530i, 540i" 550i treffseiten.de/bmw/info ב.מ.וו 530i carsguide.com.au/car-reviews/bmw-530i דגם M5, שנת 2006 - נהיגה ראשונה .caranddriver.com/reviews/a15132299/2006-bmw-m5-first-drive-review
נטלי (אנגליה)

נטלי (באנגלית: Netley), או בשמה המלא: נטלי אבי (באנגלית: Netley Abbey), הוא כפר בחוף הדרומי של המפשייר, אנגליה. הכפר ממוקם מדרום-מזרח לעיר סאות'המפטון, הגובל מצד אחד בחורבות מנזר נטלי (אנ') ומהצד השני ברויאל ויקטוריה קאנטרי פארק (אנ'). בשנת 1800, לכל המאוחר, פרט לחורבות מנזר נטלי (אנ'), נטלי כלל בעיקר שתי וילות המכונות מבצר נטלי (אנ') ואכסניית נטלי (Netley Lodge).‏ הכפר התרחב לאחר הקמת בית החולים הצבאי המלכותי הוותיק (הנקרא בקיצור בית החולים נטלי (אנ')) בשנת 1856,‏ בעקבות מלחמת קרים. בבית החולים נעשה שימוש נרחב החל משנת 1863 ובמהלך מלחמת העולם השנייה עד לסגירתו בשנת 1979, כאשר הוסב לפארק ציבורי, רויאל ויקטוריה קאנטרי פארק (אנ'). מוקדם יותר, הריסות המנזר הפכו את נטלי ליעד פופולרי לטיולים היוצאים מסאות'המפטון - גם קסנדרה אוסטין (אנ') וגם אחותה ג'יין יצאו לטייל במקום, למשל, כאשר שהו בעיירה בשנת 1808.‏ החלק העתיק ביותר של נטלי שומר על תחושה של כפר מיושן ומוזר במקצת, עם כמה חנויות קטנות ומסורתיות, ושורות של קוטג'ים מדורגים צבעוניים. הוא ממוקם לאורך החוף המזרחי של מי סאות'המפטון; מהחוף יש נקודות תצפית אל עבר הכפרים Hythe (אנ') ו-Fawley (אנ') הסמוכים, אם כי על הנוף משתלט במקצת בית הזיקוק הסמוך (אנ'). הרחק מהחוף התפתחו לאורך השנים אחוזות גדולות יותר של בתים שהגדילו מאוד את אוכלוסיית נטלי וטשטשו את הגבול בין נטלי אבי לבין הכפר הסמוך בוטלוקס הית'. במקום שני בתי ספר הקשורים זה לזה, שהורחבו בסוף שנות ה-80, וכעת מבניהם משמשים בית ספר יסודי לכפר. יש קומץ כנסיות בנטלי, לרבות כנסיית הקהילה על שם אדוארד המודה. מתחנת הרכבת נטלי (אנ') יוצאות רכבות מדי שעה אל סאות'המפטון ואל נמל פורטסמות', באמצעות חברת הרכבות South Western Railway (אנ'), המספקת קישורים לנוסעים בכפר ומחוצה לו. Past Lives and Times of Netley Abbey Village and the Royal Victoria Military Hospital Information about Netley Military Cemetery and its Residents Information and history about Netley Royal Victoria Military Hospital "Netley" . Encyclopædia Britannica. 19 (11th ed.). 1911. p. 421. Deirdre Le Fanu ed., Jane Austen’s Letters (OUP 1995) p. 613 Deirdre Le Fanu ed., Jane Austen’s Letters (OUP 1995) p. 131 and p. 151
נטלי

האם התכוונתם ל... נטלי (אנגליה) – כפר בחוף הדרומי של המפשייר, אנגליה נטלי... – סרט קולנוע צרפתי משנת 2003 אישים ששמם הפרטי הוא נטלי
גוף מארח

האם התכוונתם ל... פונדקאי גוף מארח (ספר) גוף מארח (סרט)
מוטי

האם התכוונתם ל... מוטי (פיל) – פיל תוצר רביית כלאיים של פיל אפריקני ופיל אסייתי אורנלה מוטי – שחקנית איטלקייה ריקרדו מוטי – מנצח איטלקי מוטי (חברה) (Mutti) – חברה איטלקית לשימורי מזון, בעיקר עגבניות
אימתי קאתי מר

אימתי קאתי מר הוא פזמון חסידי מניגוני חב"ד. מילות השיר מבוססות על קטע מאגרת שכתב הבעש"ט לגיסו ר' אברהם גרשון מקיטוב. משפט זה מדגיש את חובתה של תנועת החסידות בהפצת תורתה, והתקבל כמוטו בחב"ד להפצת תורתם. הניגון נחשב כמעין המנון ואחד הסממנים המזוהים עם פעילות חסידות חב"ד. מילות השיר הן דברי הבעל שם טוב שכתב אגרת לגיסו אברהם גרשון מקיטוב ובה הוא מספר על "עליית נשמה" שהייתה לו בראש השנה תק"ז, כשהגיע להיכל המלך המשיח ושאל אותו (הבעל שם טוב) "אימתי קאתי מר" (כלומר מתי יבוא אדוני) וענה המשיח לבעל שם טוב: "לכשיפוצו מעיינותיך חוצה" - "בעת שיתפרסם לימודך, ויתגלה בעולם ויפוצו מעינותיך". בשנת תשי"ז הלחין הרב יצחק צבי אייזנבך לקראת חתונת בן דודו הרב שמואל אלעזר היילפרין, ששימש כבר באותם ימים מנהל מכינת ישיבת תורת אמת של חסידות חב"ד בירושלים ושנים אחר כך ראש הישיבה הגדולה תורת אמת, את המילים "אימתי קאתי מר" לניגון החסידי ירושלמי על המילים "מתי יבנה המקדש". בהתוועדות שמחת תורה תשי"ט, ביקש הרבי מליובאוויטש מהאורחים מארץ ישראל לנגן ניגון מארץ ישראל והחלו לנגן 'אימתי קאתי מר', בסיומו קרא הרבי לר' שמואל זלמנוב (שעמד בראש מקהלת ניח"ח וספר הניגונים) לשנות קצת את הניגון ולהכניס את הניגון לספר הניגונים שם הוא מופיע במספר שט"ז (316). מאז החל הרבי לשיר אותו בתדירות בפומבי במהלך ההתוועדויות במרכז חב"ד העולמי - 770, מאז נהפך הניגון למעשה להמנון של הפצת ומכירת ספרי חסידות חב"ד באירועים שונים ואחרים. בתחילת שנות ה-60 של המאה ה-20 הופיע השיר באלבום "ניגוני חב"ד 2" של ניח"ח ובשנות ה-70 באלבום "ערב חב"ד 2" של ניח"ח ב־2011 הופיע באלבום "משה לאופר מנגן חב"ד", באלבום "פורים בירושלים" של חיליק פרנק ובאלבום "לחיים טיש חב"ד", ב־2019 באלבום "צמאה 5" בביצוע של אברהם פריד ועוד. השיר בוצע במהלך השנים גם על ידי מנדי ג'רופי ואחרים. מידע על היצירה "אימתי קאתי מר" באתר מיוזיק בריינז אחיה אלורו בביצוע "אימתי", באתר חב"ד אינפו הללו - פודקאסט הניגונים של צמאה, מתי יבוא המשיח?! אימתי קאתי מר יעקב יוסף מפולנאה, בן פורת יוסף, מהדורת קארץ, תקמ"א דף ק', באתר היברובוקס. כתר שם טוב, תורה א. אגרות קודש מכתב ז'שכא ניגון "אימתי קאתי מר" אצל הרבי מלובביץ', באתר Chabad.org לדוגמה בורו פארק: יריד ספרי חסידות על ידי ארגון ל'כשיפוצו מעיינותיך', באתר חב"ד אינפו הניגון של ניח"ח אלבום 2, באתר Chabad.org אימתי לשמיעה, באתר יוטיוב לשמיעה, באתר יוטיוב לשמיעה, באתר יוטיוב אברהם פריד • אימתי קאתי מר כגון איתן כץ - לשמיעה
אורי בן ארי (מוזיקאי)

אורי בן ארי (נולד ב-30 ביולי 1990) הוא פזמונאי, מלחין וזמר ישראלי. בן ארי החל את דרכו בתעשיית המוזיקה כפזמונאי בשנת 2014, כשכתב לזמר לירן דנינו את השיר "הרבה ממך נשאר". החיבור בין דנינו לבן ארי נוצר דרך מנהלו המוזיקלי של דנינו רוני קידר. השיר הגיע למקום ה-10 במצעד הפזמונים השנתי של גלגלצ ווואלה! NEWS. בהמשך, כתב והלחין שירים נוספים לזמרים אחרים, בהם "פיסה מזכרוני" של עדן בן זקן, שיצא בשנת 2015 ו"השעות הקטנות" של ניב דמירל, שיצא בשנת 2016. השירים הגיעו למקומות ה-17 וה-19 במצעד הפזמונים השנתי של גלגלצ לשנת תשע"ו בהתאמה. בשנת 2017 כתב והלחין את השירים "בסוף הכל חולף" ו"פוליטיקה וסקס" של הזמר עומר אדם, מתוך אלבומו החמישי, "אחרי כל השנים", שהיו גם הם ללהיטים, כשהראשון הגיע למקום הרביעי במצעד השנתי של גלגלצ, ולמקום ה-10 במצעד הפזמונים השנתי של כאן גימל. עוד באותה השנה, הוציא את סינגל הבכורה שלו, "אושר לדקה", הראשון מתוך אלבום הבכורה שלו, אותו הפיק אריאל טוכמן. בשנת 2018 כתב והלחין יחד עם איתן דרמון את השיר "נסיכה שלי" של הזמר עברי לידר, שזכה להצלחה במצעדי הפזמונים השנתיים. עוד באותה השנה, הוציא את הסינגל "לפעמים", שהגיע למקום ה-22 במצעד הפזמונים השנתי של גלגלצ ו-ynet והיה לשיר ה-25 המושמע ביותר ברדיו בשנת 2019, לפי נתוני מדיה פורסט. עוד באותה השנה, הוציא סינגל נוסף בשם "שממה", שהיה גם הוא ללהיט, תוך שזכה למיליוני השמעות וצפיות ביוטיוב ובסטרימינג. השיר גם הגיע למקום ה-85 במצעד ה"היטליסט" של מאקו. בנובמבר של אותה השנה, יצא השיר "אגרוף" של עדן בן זקן, שכתב והלחין יחד עם איתן דרמון והפיק אריאל טוכמן. ב-25 במרץ 2021, הוציא בן ארי את הסינגל "רקדנית". ב-24 באפריל 2022, הוציא אורי בן ארי את הסינגל החדש שלו "רוק ישן". 2017: "אושר לדקה" 2017: "בסוף הפרפרים מתים" 2018: "לפעמים" 2019: "שממה" 2021: "רקדנית" 2022: "רוק ישן" אורי בן ארי, באתר "פזמונט" אורי בן ארי, באתר אקו"ם אורי בן ארי, דף שער בספרייה הלאומית אורי בן ארי, באתר MusicBrainz (באנגלית) ynet, אהבה גדולה שנגמרה: האזינו ללירן דנינו חדש, באתר ynet, 7 ביולי 2014 גילי נוי, ‏"נותן ליד לכתוב בלי שהראש יעצור", באתר ‏מאקו‏, 9 בינואר 2017 תשע"ד (גלגלצ), באתר "פזמונט" תשע"ו (גלגלצ), באתר "פזמונט" דלית רצ'שטר ועמי פרידמן, אתם בחרתם: שיר השנה הוא "החיים שלנו תותים" של חנן בן-ארי, באתר ynet, 2 באוקטובר 2016 בסוף הכל חולף, באתר "פזמונט" עמי פרידמן וענת טייכר, כך נשמע האיש מאחורי עומר אדם ועדן בן זקן, באתר ynet, 28 בפברואר 2017 נסיכה שלי, באתר "פזמונט" שגיא בן נון‏, אייל גולן, עומר אדם או סטטיק ובן אל: מהו השיר הכי מושמע ברדיו?, באתר וואלה, 3 בספטמבר 2019 המצעד השבועי: מצעד השירים השבועי, להיטים ישראלים ולועזיים, באתר היטליסט, ‏23 בנובמבר 2023 דודי פטימר, ‏"אגרוף" של עדן בן זקן: בלדה המתיימרת לחמם את החורף אך לוקה בחסר, באתר מעריב אונליין, 22 בנובמבר 2019
אורי בן-ארי

האם התכוונתם ל... אורי בן-ארי (קצין) – תת-אלוף, מפקד גייסות השריון, דיפלומט וסופר ישראלי אורי בן ארי (כדורסלן) – כדורסלן עבר ישראלי אורי בן ארי (מוזיקאי) – פזמונאי, מלחין וזמר ישראלי
סורת אל-קלם

סורת אל-קלם (בערבית: سورة القلم) היא סורה מספר 68 בקוראן, המונה 52 פסוקים. סורת אל-קלם עוסקת בעיקר בנושאים הבאים: תכונותיו המוסריות לכאורה של הנביא מוחמד. תכונותיהם הלכאורה לא מוסריות של אויביו ומתנגדיו של מוחמד. הסיפור על בעלי הגן. יום הדין. הסורה מגוללת את סיפורו של אדם עשיר אשר היה בבעלותו גן משגשג, שאת הפירות שלו הוא היה נותן לנזקקים ולעניים. לאחר שבעל הגן נפטר, ילדיו קיבלו את הגן בירושה, אך הם לא רצו לתת מפירותיו דבר לעניים ולמסכנים, אלא העדיפו לשמור הכל לעצמם. בעקבות כך, אללה החריב כביכול את הגן שלהם, לכאורה כעונש על חמדנותם. מדיה וקבצים בנושא סורת אל-קלם בוויקישיתוף סורת אל-קלם, בתרגום הרמן רקנדורף, באתר ויקיטקסט TheLastDialogue, Surah Al Qalam Summary, The Last Dialogue, ‏7 במרץ 2019 (באנגלית) Sura al-Qalam, WikiShia (באנגלית)
אקטואליות

אקטואליות היא תוכנית אירוח אקטואלית יומית ישראלית המבוססת על הפורמט האמריקאי "The View" (אנ'). את התוכנית הגישה שרון כידון בליווי פאנל נשי בלבד. התוכנית שודרה מה-1 בנובמבר 2017 עד ה-2 במאי 2018 ברשת 13. התוכנית עלתה ב-1 בנובמבר 2017 ברשת 13, כחלק מלוח השידורים החדש של רשת בעקבות פיצול ערוץ 2. התוכנית הראשונה הניבה נתון של 3% בלבד. את התוכנית נבחרה להגיש שרון כידון, שהגישה ברשת בערוץ 2 את התוכנית "שי ושרון". תחילה שובצה התוכנית בשעה 17:00 אך בעקבות הנתונים הנמוכים עברה התוכנית לשעה 15:30. ב-21 במרץ 2018 פורסם לראשונה בישראל היום שהתוכנית צפויה לרדת מהאוויר בעקבות חוסר הצלחתה. ב-2 במאי 2018 ירדה התוכנית מהאוויר לאחר עונה אחת בלבד שכללה 122 תוכניות. אתר האינטרנט הרשמי של אקטואליות אקטואליות, באתר "אישים" נועה פרייס‏, המפץ הגדול כבר כאן: קשת מובילה, התאגיד נחתך, באתר וואלה, 2 בנובמבר 2017 ערן סוויסה, פרסום ראשון: "אקטואליות" יורדת מהמסכים, באתר ישראל היום, ‏21 במרץ 2018
Sex and Love

Sex and Love הוא אלבום האולפן העשירי של הזמר-יוצר הספרדי אנריקה איגלסיאס. האלבום יצא לאור ב-14 במרץ 2014, על ידי חברת התקליטים ריפבליק רקורדס. מתוך האלבום יצאו שמונה סינגלים, ביניהם השירים "Loco", "El Perdedor" ו-"Bailando" שזכו להצלחה והגיעו למקום הראשון במצעד השירים הלטיניים של מגזין בילבורד האמריקאי. האלבום זכה בפרס Lo Nuestro הספרדי לאלבום הפופ של השנה. מידע על האלבום Sex and Love באתר MusicBrainz האלבום Sex and Love באתר Discogs Enrique Iglesias - Hot Latin Songs, Billboard Premio Lo Nuestro 2015: La lista completa de ganadores, People en Español (בספרדית)
ניבן שינני

ניבן שינני (שם מדעי: Enchelycore anatina) הוא צלופח ממשפחת המורניים שתפוצתו באזורים החמים במזרח האוקיינוס האטלנטי, לרבות הים התיכון, האיים הקנריים, מדיירה ואיים שונים. לניבן השינני צבע צהוב בהיר ולסתות ארוכות, ובהן שיניים מוארכות רבות שקופות כזכוכית. לסתו העליונה קעורה ואינה נצמדת ללסת התחתונה. אורכו עשוי להגיע עד ל-120 סנטימטרים. הניבן חי במים רדודים ובעומקים של עד 60 מטרים. נוהג להסתתר בנקיקי הסלעים וניזון מסרטנים ומדגים. מדיה וקבצים בנושא ניבן שינני בוויקישיתוף ניבן שינני, באתר ITIS (באנגלית) ניבן שינני, באתר NCBI (באנגלית) ניבן שינני, באתר האנציקלופדיה של החיים (באנגלית) ניבן שינני, באתר FishBase (באנגלית) ניבן שינני, באתר GBIF (באנגלית) ניבן שינני - Fangtooth Moray, באתר פוצקר - מדריך החי והצומח בים התיכון ניבן שינני באתר הרשימה האדומה של IUCN ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
אוריאל רוזן

אוריאל רוזן (רוזנברגר), (23 באוקטובר 1934 – 12 ביולי 2017) היה קצין צבא מוותיקי חיל השריון בצה"ל. רוזן נולד ב-23 באוקטובר 1934 בתל אביב להורים ילידי גרמניה. בצעירותו היה חניך, מדריך וראש גדוד בשבט צופי רמת גן. רוזן התגייס לצה"ל בספטמבר 1953, סיים קורס מפקדי טנקים והוצב כמדריך תותחנות שריון בבית הספר לשריון. סיים בשנת 1955 קורס קציני שריון כחניך מצטיין והוצב כמפקד מחלקה בפלוגת טנקים א' בגדוד 82, חטיבה 7. במבצע "קדש" פיקד כסגן מפקד פלוגה (סמ"פ) תחת מפקד הפלוגה סרן משה בר כוכבא (בריל) והשתתף בכיבוש מחנות אבו עגילה וסכר הרואיפה, פעולה שזיכתה את הפלוגה בצל"ש. בסוף 1956 השתחרר מצה"ל ועבר לעסקים פרטיים, כאשר בשירות המילואים הוא שימש כסגן מפקד פלוגה בחטיבה 27 שהפעילה טנקי שרמן ו־AMX-13, וסיים בסוף שנת 1959 קורס מפקדי פלוגות. חזר לשרת בצבא הקבע בסוף 1966, הועלה לדרגת רב-סרן ומונה לסגן מפקד גדוד 52 בחטיבה ממוכנת 14. במלחמת ששת הימים השתתף הגדוד תחת פיקודו של ששון יצחקי, ובמסגרת אוגדת האלוף שרון, בהבקעת וכיבוש המערך הדיוויזיוני המצרי באום-כתף ואום-שיחן ובפתיחת ציר ניצנה-אבו עגילה. בדצמבר 1969 הועלה לדרגת סגן-אלוף ומונה למפקד גדוד 9 בחטיבה 14. הסב את הגדוד מחרמ"ש לטנקי פטון (מגח-3) והשתתף עם הגדוד במלחמת ההתשה בגזרה הצפונית של תעלת סואץ. בשנת 1971 מונה מדריך בקורס מפקדי פלוגות וקצין ההדרכה של מפקדת גייסות השריון (מפג"ש). ביום הקודם לפרוץ מלחמת יום הכיפורים, ב־5 באוקטובר 1973, מונה לסגן מפקד חטיבה 500 (חטיבת מתקן האימונים החילי). ב־11 באוקטובר מונה לממלא מקום סגן מפקד חטיבה 460 (חטיבת בי"ס לשריון). השתתף בקרבות הבלימה, בצליחת תעלת סואץ ובכיתור הארמייה השלישית. אחרי המלחמה חזר רוזן לשמש קצין ההדרכה של מפקדת גייסות השריון. בשנת 1975 הועלה לדרגת אלוף-משנה, היה מקימה ומפקדה הראשון של חטיבה 211 (שומרי ירושלים) בפיקוד המרכז. שנה לאחר מכן מונה לראש מטה (רמ"ט) אוגדת מילואים משוריינת 49 בפיקוד הצפון והשתתף במבצע ליטני. בשנת 1978 מונה לראש מטה גיס 446 בפיקוד הצפון. בשנת 1981 התמנה לראש מחלקת אימונים באגף ההדרכה במטכ"ל. רוזן פרש מצה"ל בשנת 1985 לעסקים פרטיים. רוזן בוגר בית הספר לפיקוד ומטה (1969) והמכללה לביטחון לאומי (1981). רוזן התגורר בכרמי יוסף, היה נשוי לאילנה ואב לבן ובת. אברהם אדן, ששון יצחקי, אוריאל רוזן, 7 בספטמבר 2020 (IDT)Card8&Daf=2 מלחמת סיני כיבוש מחנות אבו עגילה וסכר הרואיפה על ידי גדוד טנקים 82 מחטיבה 7, יד לשריון, 2002. שלמה ארבלי, צבי אלפר, הפלוגה ששינתה את ההיסטוריה בשריון במלחמת קדש 1956(הקישור אינו פעיל), יד לשריון, 2005.
Title

Title (בעברית: כותרת) הוא אלבומה של הזמרת מייגן טריינור אשר יצא שלא באופן עצמאי ואלבומה הרביעי בכללי אשר יצא ב-9 בינואר 2015 על ידי אפיק רקורדס. האלבום מהווה המשך ל־EP שלה אשר יצא על גביי אותו שם בספטמבר 2014 והכיל 4 שירים מתוך האלבום המלא. רוב השירים באלבום נכתבו והולחנו על ידי טריינור עצמה וקווין קדיש והופקו על ידי קדיש עצמו ובנוסף גם הזמרים כריס גלבודה וג'סי פרייסור שימשו ככותבים באלבום. באלבום התארחו הזמרים ג'ון לג'נד ושיי קרטר. מבחינה מזויקלית האלבום היה מושפע מאהבה של הזמרת לאלבומים אשר היו פופולארים וטרנדים בעבר וממוזיקת שנות ה-50 וה-60. האלבום משלב מספר סגנונות ביניהם מוזיקה קאריבית, דו-וופ, היפ הופ, סוקה ופופ. עם יציאתו האלבום הגיע למקום הראשון בארצות הברית כאשר מכר באותו שבוע 238 אלף עותקים במכירות משולבות, כאשר 195 אלף מתוכם היו במכירות נקיות. בנוסף הוא גם הגיע למקום הראשון בסקוטלנד, אוסטרליה, קנדה, ניו זילנד ובריטניה. כניסתו אל המקום הראשון באוסטרליה הפכה את טריינור לאמן הראשון מאז מייקל ג'קסון שהיה חתום באפיק רקורדס והצליח להגיע להישג זה. מתוך האלבום יצאו 4 סינגלים: "All About That Bass" אשר יצא כסינגל הראשון מהאלבום ומה-EP בעל אותו השם ב-30 ביוני 2014 וזכה להצלחה אדירה כאשר הגיע לקום הראשון ב-58 מדינות שונות ומכר נכון לאפריל 2015 11 מיליון עותקים מה שהופך אותו לאחד מהשירים הנמכרים ביותר בהיסטוריה. הסינגל השני היה "Lips Are Movin" אשר יצא כסינגל ב-21 באוקטובר של אותה שנה וזכה להצלחה ענקית גם כן כאשר מכר 5.5 מיליון עותקים מה שהפך אותו לאחד מהשירים הנמכרים ביותר באותו עשור. הסינגל השלישי מהאלבום היה השיר "Dear Future Husband" אשר גם זכה להצלחה כאשר הגיע למקום ה-14 בארצות הברית ולעשרים העליונים ב-11 מדינות נוספות ובנוסף הגיע למעמד פלטינה משולשת במדינה ולמעמד פלטינה או יותר ב-3 מדינות נוספות. הסינגל הרביעי והאחרון מהאלבום היה השיר "Like I'm Gonna Lose You" אשר יצא ב-23 ביוני 2015 והגיע למקום ה-8 בארצות הברית ובכך הפך לשיר הרביעי מהאלבום שמגיע לעשרים העליונים בארצות הברית. בנוסף הוא גם הגיע למעמד זה בעוד מספר מדינות נוספות ובנוסף גם למעמד פלטינה מרובעת בארצות הברית ולמעמד פלטינה או יותר בעוד 5 מדינות נוספות. על מנת לקדם את האלבום הופיעה הזמרת בהופעות ציבוריות ביניהן בפסטיבל ג'ינגל בול. בנוסף גם יצאה הזמרת לשני סיבובי הופעות That Bass Tou ו-MTrain Tour. נכון להיום האלבום מכר 3 מיליון עותקים בארצות הברית מה שמזכה אותו למעמד פלטינה משולשת במדינה ובנוסף הגיע למעמד של פלטינה או יותר בעוד 7 מדינות נוספות. במכירות נקיות מכר האלבום נכון לסוף שנת 2015 1.8 מיליון מה שהפך אותו לאלבום הנמכר ביותר באותה שנה במכירות נקיות. מידע על האלבום Title באתר MusicBrainz מידע על האלבום Title באתר AllMusic האלבום Title באתר Discogs קווין קדיש, כריס גלבודה, מייגן טריינור, ג'סטין טריינור, דה אילבן, ג'יי.אר. רותם
דנש בקה

דנש בקה (במקור ברגר, בהונגרית: Beke Dénes; בודפשט, 23 באוגוסט 1911 – בודפשט, 21 במרץ 1962) היה כימאי אורגני הונגרי-יהודי, פרופסור באוניברסיטה, דוקטור למדעי הכימיה (1961), חתן פרס קושוט (1949). דנש בקה היה בנו של הבלשן, חבר מן המנין של האקדמיה ההונגרית למדעים אדן בקה (1883–1964). דהש בקה נולד בבודפשט במשפחה יהודית כילדם הראשון של אדן בקה (ברגר) ושרולטה לוסטיג. את תואר הדוקטורט שלו בהנדסה כימית והנדסה טכנית קיבל בשנת 1934 באוניברסיטת יוזף נאדור לטכנולוגיה וכלכלה (היום: אוניברסיטת בודפשט לטכנולוגיה ולכלכלה (BME), אחת האוניברסיטאות הטכנולוגיות היוקרתיות ביותר במרכז אירופה ובהונגריה, שנוסדה בשנת 1782 והייתה אולי האוניברסיטה הראשונה בעולם להכשרת מהנדסים). בשנת 1935 התחתן עם ג'רג'יקה מרתה קטונה, ממנה התגרש בשנת 1955. בשנת 1949 הקים את "מכון המחקר לכימיה אורגנית" ולאחר מכן את "מכון המחקר לתרופת", הוא היה המנהל של שני המוסדות. משנת 1950 לימד בחוג לכימיה אורגנית באוניברסיטה הטכנולוגית, ומשנת 1957 היה ראש הפקולטה. בקה היה מהנדס מחקר ומנהל מעבדה של מפעל ד"ר ונדר לתוספי תרופות ותוספי תזונה (= מפעל מאוחד לתרופות ותוספי תזונה לימים EGIS) (1934–1948), מהנדס ראשי ומנהל מחלקת ייצור של המפעל המאוחד לתרופות ותוספי תזונה (1948–1949), לאחר ההלאמה בשנת 1949 הקים את "מכון המחקר לכימיה אורגנית" ולאחר מכן את "מכון המחקר לתרופת", הוא היה המנהל של שני המוסדות. משנת 1950 לימד בחוג לכימיה אורגנית באוניברסיטה הטכנולוגית, ומשנת 1957 היה ראש הפקולטה. המנהל שלה (1950–1958), אחד. בקה היה ממציא של המצאות בתעשיית התרופות, השיג תוצאות משמעותיות בתחום הכימיה האלקלואידית בפיתוח תהליכי ייצור של תרופות סינתטיות. הוא פיתח שיטה חדשה ליצירת טבעת-האיזוקינולין וגם יצר כמה נגזרות שלה. בקה הוא מחברם של יותר משבעים מאמרים מדעיים. Arbeiten über Chemotherapeutica gegen bakterielle Infektionskrankheiten. (Officina Wander. 1865–1940. Bp., 1940) כלומר: בוררות של זיהומים חיידקיים בכימותרפיה. (Officina Wander. 1865–1940. 1940) תעשיות כימיות אורגניות סינתטיות. (1949) עיבוי רדוקטיבי של קטונלדהידים. יחד עם עם גאבור פודור, אדן קובאץ'. (כתב העת ההונגרי לכימיה, 1950) תרכובות חדשות להרדמה מקומית. 1-3. עם קארוי למפרט. (כתב העת ההונגרי לכימיה, 1952–1955) בעיות מבניות של נגזרות גסות. 1-4. עם עוד. (כתב העת ההונגרי לכימיה, 1956) Verhalten der Opiansäure gegenüber decarboxylierenden und desalkylierenden Agentien.(Acta Chimica, 1957) Beiträge zur Tautomerie der heterocyclischen, pseudobasischen Aminocarbinole. (Periodica Polytechnica. Chemical Engineering, 1957) מבוא לכימיה אורגנית. (1957; מהדורה שנייה 1–2 1959) תגובת מחזור טבעת-איזוקינולין חדשה. 1-5. עם קלמן הרשאני ודזה קורבוניץ'. (1957–1959) Synthese von neuen, pharmakologisch wirksamen 1-amino-1-[3-phthalidyl]-alkanen, (Periodica Polytechnica. Chemical Engineering, 1958) נתונים לכימיה של אמינוקרבינולים הטרוציקליים ופסבדוביים. 13–26. עם עוד. (כתב העת כימי הונגרי, 1959–1963) מחקרים בכימיה של אמינו קרבונטים פסאודו-בסיסיים הטרוציקליים. (1960) לקסיקון ביוגרפי הונגרי Nevpont.hu היסטוריה - לוח שנה של מלומדים "Szülei házasságkötési bejegyzése a Budapest VII. kerületi polgári házassági akv. 1364/1910. folyószáma alatt". "Házassági bejegyzése a Budapest VII. kerületi polgári házassági akv. 550/1935. folyószáma alatt".
אליסה

האם התכוונתם ל... אליסה (זמרת) – זמרת לבנונית אליסה (בינה מלאכותית) – מערכת בינה מלאכותית אוניברסלית מסוג עוזרת אישית וירטואלית עבור יישומי יאנדקס אליסה בארץ הפלאות – דמות ספרותית אישים ששמם הפרטי הוא אליסה אליס אליזה
אליעזר זאב רוזנבוים

האם התכוונתם ל... הרב אליעזר זאב רוזנבוים – האדמו"ר מקרעטשניף, נרצח בשואה או לצאצאיו: הרב אליעזר זאב רוזנבוים (נדבורנה) – האדמו"ר הנוכחי מנדבורנה בבני ברק הרב אליעזר זאב רוזנבוים (ראחוב) – האדמו"ר מראחוב הרב מנחם אליעזר זאב רוזנבוים – האדמו"ר מקרעטשניף ברחובות הרב זיידא אליעזר זאב רוזנבוים – האדמו"ר מקרעטשניף-סיגעט הרב שלום אליעזר זאב רוזנבוים – האדמו"ר ממיאלען
האוניברסיטה לאמנויות התיאטרון והקולנוע

האוניברסיטה לאמנויות התיאטרון והקולנוע (בהונגרית: Színház- és Filmművészeti Egyetem) היא אוניברסיטה לתיאטרון וקולנוע הפועלת בבודפשט, הונגריה. בית הספר נוסד בשנת 1865 ובשנת 2000 קיבל מעמד של אוניברסיטה. ב-31 באוגוסט 2020 התפטרה הנהלת האוניברסיטה, במחאה על מינוי חבר נאמנים שמונה על ידי ויקטור אורבן, הפוגע, לדעתם, בחופש האקדמי של המוסד. בעקבות כך נערכו בבית הספר מחאות שונות. מדיה וקבצים בנושא האוניברסיטה לאמנויות התיאטרון והקולנוע בוויקישיתוף אתר האינטרנט הרשמי של האוניברסיטה לאמנויות התיאטרון והקולנוע האוניברסיטה לאמנויות התיאטרון והקולנוע, ברשת החברתית פייסבוק האוניברסיטה לאמנויות התיאטרון והקולנוע, ברשת החברתית אינסטגרם ממשלת הונגריה משתלטת גם על האומנות, באתר וואלה, 7 בספטמבר 2020 ערך זה הוא קצרמר בנושא הונגריה. אתם מוזמנים לתרום לוויקיפדיה ולהרחיב אותו.